section_heading: Skladanje pjesama
paragraph_text: Prema Keenanovim riječima rad na albumu nastavio se tijekom 2015. godine, ali "sporo". Iako je početkom 2016. godine uređivač web-stranice sastava komentirao da grupa mora još samo poraditi na nekoliko kraćih pjesama i interludija, Rad na albumu trajao je i cijele 2017. godine. Tad je Carey pretpostavio da će dovršiti uradak i objaviti ga sredinom 2018., Jones, Chancellor i Carey nastavili su raditi na uratku, a Keenan se krajem 2017. vratio A Perfect Circleu kako bi opet surađivao s Billyjem Howerdelom te početkom 2018. godine snimio i objavio četvrti studijski album, Eat the Elephant. Tijekom veljače 2018. Keenan je najavio da su mu kolege iz skupine nekoliko mjeseca prije poslali nedorađene glazbene instrumentale uz natpis "FINAL" za sve osim jedne skladbe na albumu i da je otad počeo pisati stihove i vokalne dionice.